Source: http://politeia.org.ro/stiri-revista-presei/revista-presei-25-februarie-presedinta-iccj-descrie-cel-mai-bine-fenomenul-generalizat-al-coruptiei/35700/
Timestamp: 2017-11-23 12:46:48+00:00

Document:
Revista Presei – 25 februarie. Presedinta ICCJ descrie cel mai bine fenomenul generalizat al coruptiei | PoliteiaWorld
Home » Stiri / Revista Presei	» Revista Presei – 25 februarie. Presedinta ICCJ descrie cel mai bine fenomenul generalizat al coruptiei
Revista Presei – 25 februarie. Presedinta ICCJ descrie cel mai bine fenomenul generalizat al coruptiei
25/02/2015 Autor Cetatean Categorii: Stiri / Revista Presei
Buna dimineata intr-o zi de miercuri, 25 februarie. Valorile termice se vor menţine mult mai ridicate comparativ cu mediile climatologice caracteristice acestei date. Cerul va prezenta înnorări şi va ploua în mare parte din ţară. Ploile vor fi mai frecvente în cursul serii şi al nopţii în sud şi sud-vest, unde vor fi mai ales averse, posibil însoţite de descărcări electrice. Pe arii restrânse, în special în zona deluroasă şi montană din Banat, Oltenia şi Muntenia, se vor înregistra cantităţi de apă mai însemnate (peste 15-20 l/mp). La munte precipitaţiile vor fi mixte. Vântul va avea intensificări temporare la munte, precum şi, local, în sudul şi centrul teritoriului. Temperaturile maxime se vor încadra între 5 grade în nordul Moldovei şi 14…15 grade în Lunca Dunării, iar cele minime vor fi cuprinse între 1 şi 7 grade. Izolat şi trecător va fi ceaţă. La Bucuresti valorile termice se vor menţine peste mediile climatologice specifice acestei date. Cerul va fi noros şi temporar, mai ales seara şi noaptea, va ploua, iar vântul va avea intensificări trecătoare. Temperatura maximă se va situa în jurul valorii de 11 grade, iar cea minimă va fi de 5…6 grade.
Traian Basescu, despre Eduard Hellvig: A fost un soc anuntarea axei noi Bucuresti – Berlin – Washington / E o numire gresita, Romania avea nevoie in fruntea serviciilor secrete de doi atlantisti / Categoric Elena Udrea nu minte. Traian Basescu a declarat marti seara ca pentru el a fost un “soc” anuntarea de catre Eduard Hellvig a unei noi exe a securitatii euro-atlantice Washington-Berlin-Bucuresti, vorbind in termeni duri despre propunerea presedintelui Klaus Iohannis pentru sefia SRI, pe care il acuza ca a intrat in politica “ducand geanta” lui Dan Voiculescu si ca l-a tradat pe Crin Antonescu. In ceea ce priveste viata sa dupa terminarea mandatului de presedinte, Traian Basescu afirma ca se simte “extraordinar de bine” iar singura sa grija este cum va evolua cazul Elenei Udrea, in care are in continuare incredere. Fostul sef de stat, care s-a facut remarcat la inceputul celor doua mandate prin anuntarea unei axe de securitate Bucuresti-Londra-Washington, a fost invitat la televiziunea B!, intr-o emisiune moderata de Catalin Striblea si in care a fost invitat si jurnalistul Ion Cristoiu. Daca Hellvig nu a avut parte de cuvinte foarte bune din partea lui Basescu, fostul presedinte a subliniat ca Iohannis nu avea de ce sa se consulte cu Statele Unite ale Americii in ceea ce priveste viitorul sef al SRI. “Presedintele Iohannis nu avea nevoie de aprobarea sau consultarea nimanui, acesta e stadiul la care eu am lasat Romania”, a spus Traian Basescu, afirmand ca cei care afirma ca era necesara consultarea SUA sunt “slugi care ling clante la ambasade”. “Cine e ambasada SUA pentru un sef de stat? Daca vreau sa ma consult pe o problema sun la Biden sau la Obama. Nu am luat in zece ani nicio aprobare de la nimeni dar am intuit si ce trebuie facut bine pentru noi si credibil pentru parteneri”, a sustinut acesta. Integral pe Hotnews
Condamnările fără recuperarea banilor furaţi – justiţie pe jumătate. Bilanţul DNA, comentat de Iohannis, Kovesi şi Ponta. Recuperarea prejudiciilor din marile dosare de corupţie este obligatorie şi nu opţională pentru autorităţi, iar situaţia din prezent, cu un grad de recuperare şi executare a prejudiciilor de către Ministerul Finanţelor de aproximativ 10%, e „inacceptabilă“. Asta a subliniat marţi preşedintele Klaus Iohannis la bilanţul activităţii pe anul trecut al Direcţiei Naţionale Anticorupţie. Acesta a mai arătat că recuperarea prejudiciilor reflectă eficienţa luptei anticorupţie şi descurajează fenomenul. „Situaţia din prezent – în care gradul de recuperare şi executare a prejudiciilor de către Ministerul Finanţelor este în cuantum de aproximativ 10% – este, pur şi simplu, inacceptabilă. De aceea, trag un semnal de alarmă şi solicit factorilor decizionali să ia în serios această problemă, care devine una de importanţă deosebită“, a spus Iohannis. Declaraţiile preşedintelui au venit după semnalul de alarmă tras de procurorul-şef al DNA, Laura Codruţa Kovesi, care a explicat că hotărârile judecătoreşti definitive în cauzele DNA au inclus confiscarea a peste 310 milioane de euro, sumă care, dacă ar fi fost executată şi recuperată, ar fi asigurat fondul de salarii pe care statul îl plăteşte tuturor medicilor într-un an. Kovesi a mai adăugat că este important ca o persoană condamnată pentru corupţie să nu îşi păstreze averea dobândită prin infracţiuni. „Este important ca organele fiscale să execute efectiv aceste hotărâri“, a spus procurorul-şef al DNA. Integral pe Adevarul. Toate declaratiile, transcrise, le gasiti pe Hotnews
Medicamentele puteau fi cu 24% mai ieftine. Producătorii s-au opus, Guvernul a închis ochii. Un român plătește mai mult pentru aceleași medicamente decât un german, un belgian sau un bulgar pentru că majoritatea firmele producătoare de medicamente nu respectă legislația. Statul român închide ochii, privilegiind firmele și lovind în pacienți. Timp de cinci ani, statul român a permis companiilor farmaceutice să realizeze venituri mai mari decât permite legea din vânzarea de medicamente prin nealinierea prețurilor la nivelul minim din 12 țări de referință din Uniunea Europeană. Totul a început în 2009, când legislația europeană a fost transpusă în cea românească și producătorii de medicamente au fost obligați să vândă medicamente în România la un preț mai mic sau cel mult egal cu cel mai mic preț din oricare dintre următoarele state: Cehia, Bulgaria, Ungaria, Polonia, Slovacia, Austria, Belgia, Italia, Lituania, Spania, Grecia, Germania. Astfel, ordinul Ministerului Sănătății nr. 75/2009 pentru aprobarea Normelor privind modul de calcul al prețurilor la medicamentele de uz uman propunea măsuri prin care pacienții români să aibă acces la medicamente la un preț mai mic în comparație cu alte țări din UE, având în vedere veniturile mai mici din România.Ordinul, intrat în vigoare când ministru al Sănătății era Ioan Bazac, transpunea în legislația românească cerințele din directiva europeană nr. 89/105/CEE din 21 decembrie 1988. Scopul său – de a asigura românilor medicamente eliberate pe bază de rețetă la un preț care să țină cont de puterea lor de cumpărare – nu a fost niciodată atins. În ultimii ani, foarte puține din cele aproape 6.000 de medicamante puse pe piață în România au respectat articolele ordinului 75. Astfel, producătorii nu au ieftinit medicamentele, unele foarte scumpe, necesare pentru tratarea unor boli grave. Integral pe Romania Libera
Ponta a găsit soluţia pentru salariile medicilor: procurorii DNA. Premierul Ponta a comis astăzi ceea ce britanicii numesc „lătratul la copacul greşit” (barking up the wrong tree), iar noi românii alintăm cu „nuca în perete”. Prezent la bilanţul procurorilor Direcţiei Naţionale Anticorupţie, Victor Ponta a ţinut să ia în zeflemea constatările Laurei Codruţa Kovesi şi ale preşedintelui Klaus Iohannis, legate de gradul infim de recuperare a prejudiciilor reieşite din infracţiuni – 10% spune Iohannis. A vrut să îi strice un pic serbarea Codruţei Kovesi şi să se laude şi el cu ANAF-ul său. Nu prea i-a ieşit. Din postura de premier al României, Victor Ponta are şi obsesii binevenite. De pildă, combaterea evaziunii fiscale, sport amplu practicat în România, de la bătrânelele vânzătoare de usturoi remarcate de fosta ministră a Finanţelor, Ioana Petrescu, până la – susţin procurorii – cumnaţii de premier. Ca de obicei însă, obsesiile domnului Ponta sunt prost orientate: la bilanţul DNA, domnia sa a emis pretenţia, însoţită de binecunoscutul său chicotit, ca procurorii să pună umărul (nu se ştie cum) la recuperarea prejudiciilor din evaziune fiscală, doar-doar o reuşi şi Guvernul să acopere cum se cuvine salariile bugetarilor, fie ei medici sau procurori. Pentru o vreme cel puţin, atât pentru subsemnatul, cât şi pentru premierul Victor Ponta, să vorbeşti despre evaziune fiscală aduce un pic cu proverbul acela despre pomenirea funiei în casa spânzuratului. Totuşi, acest sport naţional românesc, care a clădit atâţia campioni împinşi de la spate de o legislaţie fiscală sufocantă, pe alocuri de-a dreptul ucigaşă de iniţiativă economică, nu poate fi ignorat. Nu ar fi corect şi nu ar folosi nimănui, iar Victor Ponta, cu un cumnat aflat în arest preventiv chiar pentru, printre altele, evaziune fiscală, nu o poate face nici el. Integral pe Gandul
Alegeri pe liste și campanii finanțate de stat. Parlamentarii din comisia electorală au decis ca în 2016 votul să fie pe liste, nu uninominal, așa cum a fost în 2008 și 2012. Finanțarea campaniilor se va face de la bugetul de stat, iar un partid poate fi înființat cu trei membri. Comisia de Cod electoral a votat, ieri, cu unanimitate de voturi, revenirea la votul pe liste în ceea ce priveşte alegerile parlamentare. Preşedintele Comisiei de Cod electoral, Valeriu Zgonea, a precizat că are mandat de la PSD pentru a susţine votul pe listă. Vicepreşedintele comisiei, deputatul PNL Mihai Voicu, a precizat că PNL susţine revenirea la legea valabilă până în 2004, inclusiv, la care să se adauge “corecturile tehnice” necesare. PNL a susţinut păstrarea circumscripţiei electorale a românilor din străinătate, cu patru deputaţi şi doi senatori, amendament care a fost agreat de ceilalţi membri ai comisiei. Practic, votul de ieri reprezintă „îngroparea” oficială a votului uninominal, introdus înainte de alegerile parlamentare din 2008. Înainte de dezbaterile din comisia electorală, reprezentanții partidelor politice au pledat pentru abandonarea actualei legi, invocând faptul că a permis, prin sistemul de redistribuire, creșterea numărului de parlamentari la aproape 600. Însă, atât liderii PSD, cât și cei ai PNL au promis că vor introduce un sistem mixt, de tip german, de alegeri uninominale cuplate cu alegeri pe listă de partid. Însă, deși susținut declarativ, acest proiect a fost abandonat. Explicația este simplă: sistemul de listă reprezintă cel mai bine interesele liderilor partidelor. Aceștia vor putea stabili locurile pe care le ocupă candidații, de la centru, controlând astfel propriile partide prin răsplătirea fidelilor și sancționarea opozanților. Un sistem mixt ar fi obligat liderii de partide să facă loc și candidaților care au cotă ridicată de popularitate, pe locurile alese uninominal. Integral pe Romania Libera
Cazul „Elena Udrea” a descoperit un haos legislativ: Ministerul lui Predoiu a ignorat o decizie a CCR. Avocații Elenei Udrea încearcă să se folosească de o vulnerabilitate legislativă, pentru a anula votul de încuviințare a arestării, dat de Camera Deputaților. Avocații Elenei Udrea au contestat ieri votul Parlamentului de luni seara, prin care a fost aprobată cererea DNA de arestare preventivă. Marius Striblea, unul dintre apărătorii fostului ministru, a susținut ieri, în fața sediului DNA, că „nu a fost întrunit numărul legal de voturi necesar aprobării” cererii de arestare. Luni, plenul Camerei Deputaților a aprobat, prin vot secret cu bile, cererea de arestare cu 170 de voturi „pentru’’ şi 118 „împotrivă’’. Striblea a precizat că regulamentul Camerei stabilește că cererea de arestare se încuviințează cu voturile a jumătate plus unu din numărul total al deputaților, adică cu aproximativ 200 de voturi „pentru”. În aceste condiții, Striblea a precizat că procedura judiciară pentru punerea în aplicare a cererii DNA nu poate merge mai departe. „Nu a fost întrunită majoritatea de jumătate plus unu cerută de lege (…) Vom invoca faptul că a fost un vot de neavizare”, a spus avocatul Elenei Udrea. Înalta Curte de Casație și Justiție (ÎCCJ) va analiza în această dimineață, începând cu ora 8.00, cererea DNA de arestare a Elenei Udrea în Dosarul „Gala Bute”. Judecătorul trebuie să stabilească dacă sunt întrunite condițiile de legalitate și, în consecință, dacă Udrea poate fi arestată preventiv pentru 30 de zile. În mod cert, avocații fostului ministru vor ridica excepții privind legalitatea votului din Parlament. Ieri, Elena Udrea a fost audiată de DNA în acest dosar. După audieri, ea a declarat că nu va face vreun alt denunț, în afara celui făcut pe numele lui Florian Coldea. Udrea a precizat că și cei care au făcut declarații împotriva sa au recurs la acest lucru, după ce au stat „trei luni în închisoare”, cu referire directă la fostul său soț, Dorin Cocoș. Integral pe EVZ. Pozitia Presedintelui CCR o aflati aici
De ce nu va putea trece România la euro în 2019. Nivelul de trai al românilor se menţine departe de media UE, competitivitatea companiilor este slabă, productivitatea e mică la nivel de angajaţi, iar pentru infrastructură sunt necesare soluţii de dezvoltare rapidă. Toate acestea îngreunează procesul de convergenţă. România îndeplineşte criteriile de convergenţă nominală pentru adoptarea monedei euro, însă are nevoie de reforme structurale pentru a face acest pas. Economiştii avertizează că Guvernul trebuie să rezolve mai multe probleme în acelaţi timp pentru a putea intra în zona euro – obiectiv asumat pentru anul 2019: competitivitatea slabă a companiilor, productivitatea mică a angajaţilor, infrastructura precară sau reforma nereuşită a Educaţiei. România îndeplineşte criteriile de convergenţă nominală pentru adoptarea monedei euro, însă are nevoie de reforme structurale pentru a face acest pas. Economiştii avertizează că Guvernul trebuie să rezolve mai multe probleme în acelaţi timp pentru a putea intra în zona euro – obiectiv asumat pentru anul 2019: competitivitatea slabă a companiilor, productivitatea mică a angajaţilor, infrastructura precară sau reforma nereuşită a Educaţiei. Îndeplinim doar convergenţa nominală „Arhitecţii“ Uniunii Europene au stabilit cinci criterii de convergenţă nominală (criteriile de la Maastricht) pe care trebuie să le respecte statele care vor să adere la zona euro. Deficitul bugetar nu trebuie să treacă de 3% din Produsul Intern Brut (PIB), iar datoria publică să nu depăşească 60% din PIB. În plus, rata inflaţiei nu trebuie să depăşească cu mai mult de 1,5 puncte procentuale media primelor trei state comunitare cu cea mai mică inflaţie, iar nivelul dobânzilor pe termen lung să fie cu cel mult două puncte procentuale peste media primelor trei state cu cea mai bună performanţă privind inflaţia. De asemenea, o ţară care candidează pentru aderarea la moneda comunitară trebuie să petreacă doi ani în anticamera zonei euro – aşa cum este numit mecanismul ratelor de schimb ERM-2, când leul nu va trebui să fluctueze cu mai mult de 15% faţă de un nivel stabilit. Integral pe Adevarul
Surpriza lui Iohannis. Ce departament nou a fost înfiinţat de către Administraţia Prezidenţială. Administraţia Prezidenţială a publicat pe site noua structură a Departamentelor conduse de consilierii prezidenţiali, 15 la număr, o noutate constituind-o, faţă de structura veche, Departamentul pentru Problemele Diasporei, un departament nou înfiinţat în mandatul lui Klaus Iohannis. Cele 15 departamente sunt: Cancelaria Preşedintelui, condusă de Dan MIhalache, Departamentul Securităţii Naţionale, condus de George Scutaru, Departamentul de Politică Externă, condus de Lazăr Comănescu, Departamentul de Comunicare Publică, condus de purtătorul de cuvânt al preşedintelui, Tatiana Niculescu Bran, Departamentul Relaţii cu Autorităţile Publice şi Societatea Civilă, condus de Andrei Muraru, Departamentul Afaceri Europene, condus de Leonard Orban, Departamentul Politici Economice şi Sociale, condus de Cosmin Ştefan Marinescu, Departamentul Reformă Instituţională şi Constituţională, condus de Elena Simina Tănăsescu. Departamentul Politică Internă este condus de consilierul prezidenţial Laurenţiu Ştefan, Departamentul Legislativ, de Mihaela Ciochină iar Departamentul Cultură, Culte şi Centenar este condus de consilierul prezidenţial Sergiu Nistor. Structura organizatorică a Administraţiei Prezidenţiale mai cuprinde Departamentul de Sănătate Publică, Departamentul pentru Problemele Diasporei, care reprezintă o noutate, şi Departamentul Managementul Resurselor. Integral pe Gandul
Șefa Curții Supreme, despre corupție: “Acest fenomen se extinde încet, tăcut, perfid şi cuprinde tot, sufocă tot, distruge tot”. Preşedintele Înaltei Curţi de Casaţie şi Justiţie (ÎCCJ) a lăudat marţi activitatea DNA, susţinând că, în ultima perioadă, asistăm “la o adevărată dezlănţuire inovativă a fenomenului corupţiei”. Evenimentul zilei publică integral alocuțiunea Liviei Stanciu, șefa Curții Supreme: ” […] Mult mai relevanţi pentru mine, din punctul de vedere al judecătorului de instanţă de casaţie, au fost însă indicii calitativi, în special cei prin care se exprimă calitatea actului de urmărire penală prin raportare la numărul de soluţii infirmate, dar mai ales prin raportare la numărul de hotărâri de condamnare definitivă obţinute în cauzele promovate în instanţă. Şi nu am putut să nu remarc faptul că şi la acest capitol aţi înregistrat evoluţii pozitive, astfel încât în 2014, doar în 8 dosare, soluţiile dispuse de procurorii DNA au fost ulterior infirmate de către instanţă, iar printr-un număr de 335 de hotărâri judecătoreşti a fost dispusă condamnarea definitivă a 1138 de inculpaţi (faţă de 2013 când prin 244 de hotărâri s-a obţinut condamnarea a 1051 de inculpaţi).Din păcate, această enumerare cuprinde, într-o înşiruire ce parcă nu se mai sfârşeşte, miniştri, deputaţi, senatori, secretari și subsecretari de stat, judecători, procurori, avocaţi, notari, ofiţeri şi subofiţeri MAI, ofiţeri şi subofiţeri MApN, inspectori şefi ai ISU, ofiţeri de penitenciare, comisari ai Gărzii Financiare, comisari ai Gărzii Naţionale de Mediu, comisari ANPC, directori ai unor instituţii publice, consilieri judeţeni, consilieri locali, primari, viceprimari, prefecţi, cadre didactice universitare şi preuniversitare, consilieri APIA, funcţionari bancari, arbitri, impresari, preşedinţi de partid etc. Nu poţi să citeşti această listă şi să nu te înfiori, pentru că ea dă adevărata dimensiune a fenomenului corupției în țara noastră. Nu putem înţelege importanţa pe care Direcţia Naţională Anticorupţie o are în acest moment pentru sistemul de justiţie din România, dar şi pentru întreaga societate românească, în ansamblul său, până nu înţelegem cu adevărat dimensiunea la care fenomenul corupţiei a ajuns în ţara noastră în anii de după Revoluţie. Integral pe EVZ
Hellvig păstrează moștenirea lui Maior. Comisia privind exercitarea controlului parlamentar asupra activităţii SRI a dat, ieri, aviz favorabil propunerii ca Eduard Hellvig să fie numit în funcţia de director al SRI, fiind înregistrate șapte voturi „pentru” şi unul „împotrivă”. După audierile din comisie, Hellvig a anunțat că, dacă va fi votat de plenul Parlamentului, va păstra liniile de forță trasate de predecesorul său. „George Maior a reuşit să facă o instituţie independentă de orice presiune politică, să menţină instituţia neutră faţă de spaţiul politic, e un câştig enorm pentru democraţia din România. SRI trebuie să continue moştenirea lăsată de Maior. Voi menţine instituţia în afara oricăror ingerinţe politice. Vă garantez că nu va exista niciun fel de imixtiune politică şi nimeni nu va exercita presiuni asupra instituţiei”, a spus Hellvig. Concret, candidatul la șefia SRI a menționat că va continua colaborarea cu DNA și cu celalalte instituții ale statului, așa cum s-a întâmplat în mandatul lui Maior. Printre prioritățile SRI se vor număra combaterea corupției și reducerea evaziunii fiscale. „Există doi piloni fundamentali pentru activitatea SRI: dezvoltarea capacității de apărare și a siguranței naționale și combaterea corupției, acordarea unei atenții deosebite acestui fenomen”, a mai afirmat Hellvig. El a explicat și de ce se ocupă serviciul de evaziunea fiscală. „Evident că aduce atingere la securitatea națională (evaziunea fiscală, n.r.) pentru simplul motiv că grevează bugetul național. Astăzi avem de-a face cu 18%, cu precădere din zona de TVA, dar s-a început de la 22%. Cred că SRI trebuie să acorde instrumentele celor care decid și care pot să pună în practică ca să reducem această evaziune fiscală”, a declarat Hellvig. Integral pe Romania Libera
Băncile au fost forţate să înlocuiască în şase ani finanţări externe de 10 mld. euro cu depozite locale. Băncile străine, care controlează 90% din sistemul bancar românesc, au retras în ultimii şase ani linii de finanţare de 10 mld. euro acordate subsidiarelor locale în anii de boom economic, resurse care au fost înlocuite cu depozite atrase de la clienţii locali. Finanţarea internă (din care 80% reprezintă depozitele de la clienţi) a crescut cu 12 mld. euro în aceeaşi perioadă, potrivit BNR. Sistemul bancar a trecut practic printr-un şoc puternic după declanşarea crizei, multe bănci fiind nevoite să-şi asume costuri foarte mari cu dobânzile pentru a putea atrage resurse de la clienţi. Liniile de finanţare externe reprezentaseră în perioada de boom principalul motor al creditării. Stocul de credite creştea cu două cifre înainte de 2008, dar în ultimii ani portofoliile băncilor s-au subţiat în mod constant. Bancherii pun procesul de dezintermediere (retragerea banilor către pieţele de origine) pe seama lipsei de cerere de credite pe piaţa locală. „Criza şi-a spus cuvântul şi a contribuit din plin la reducerea drastică a activităţii de intermediere. Acest fapt s-a produs în mai toate statele, chiar şi în cele puternic bancarizate. Fondurile disponibile şi-au căutat alte plasamente cu ran­damente mai bune şi mai sigure, iar lipsa unei cereri eligibile de credite şi-a spus cuvântul în ultimii ani”, afirmă Petre Bu­nescu, vicepreşedinte al BRD. Creditele acordate populaţiei şi companiilor ajungeau la 210 miliarde de lei (47 mld. euro) la finalul lunii ianuarie, potrivit ultimelor date disponibile. Scăderea din ultimul an a fost de circa zece miliarde de lei. Depozitele cumulează 230 miliarde de lei, ceea ce arată că există potenţial de creştere a creditării, mai ales că băncile sunt bine capitalizate (cu o rată de solvabilitate aflată la un maxim istoric de 17%). Integral pe Zf.ro
38 Raspunsuri la Revista Presei – 25 februarie. Presedinta ICCJ descrie cel mai bine fenomenul generalizat al coruptiei
zigzag25/02/2015 at 08:31
Cetatean25/02/2015 at 08:33
mircea25/02/2015 at 08:37
reiau aici comentariul de dincolo
mircea25/02/2015 at 8:33 am
mircea25/02/2015 at 08:41
mare dreptate a avut Livia Stanciu ieri !
Sare'n Ochi25/02/2015 at 08:56
(bănuiesc că oamenii au primit suficient material 😀 )
Cetatean25/02/2015 at 08:58
salut! Este material pentru toti si toate 🙂
mircea25/02/2015 at 09:09
parerea ta despre “de ce eu” in postarea de ieri o gasesc f.potrivita si corecta.
Cetatean25/02/2015 at 09:15
Pentru cei care nu au citit, aceasta e opinia lui @sare!
“Eu nu înțeleg de ce au ales să facă din Panait un erou? Adevăratul erou (și victima) este Alexandru Lele, cel care a avut tupeul să își facă datoria de procuror pe vremea justiției lui Adrian Năstase. Dupa ce Panait s-a (sau a fost) sinucis, calvarul lui Lele a continuat. A fost dat afară din slujbă, pus sub acuzare, plimbat prin tribunale, lăsat să crape de foame șamd. Iar de dat afară din slujbă a fost dat de către foști și actuali procurori care încă mai fa parte din sistem. Iar de salvat de la foame a fost salvat de către jurnaliștii de la Trustul Gazeta – care de 9 ani sunt târâți prin tribunale și acuzați (spre deliciul boschetarilor din presă) de “constituirea unui grup infracțional organizat în vederea șantajului prin presă” (dar aceasta este altă poveste).
Panait a murit – din ce motive a ales să se sinucidă nu știu -, dar cine se uita la filmările făcute în epocă, la cererea lui Lele, vede că e eroul negativ în această poveste. Dacă Lele nu chema televiziunea la perchezițiile ordonate de Panait, era săltat fără nici o mustrare de conștiință de către Panait. Și povestea la care ne uităm azi artistic nu ar fi existat“.
@sare, nu stiu daca Panait l-ar fi saltat pe Lele. Insa este cert ca cei care il insoteau pe Panait (care avea deja dubii) i-ar fi plantat lui Lele niste documente in casa, pe care in secunda doi le “gaseau” la perchezitie, si abia apoi ar fi putut fi arestat. Nu uita ca in masina cu care a venit Panait la perchezitie existau si doi granguri mai mari ca el, daca imi amintesc bine: Ovidius Paun si Elena Radescu. Descria candva bine scena @Bascaliosul, fara a sti ca erai si tu de fata 🙂 🙂
“După o perioadă de timp, scursă de la terminarea schimbului de idei și impresii, seara, pe la ora 18, Cristian Panait a descins la domiciliul lui Lele, însoțit de 2 ofițeri IGP, pentru efectuarea percheziției promise de Sanda. Lele a avut timp să-și procure martori figuranți, o cameră cu vedere spre precheziție și un cameraman pentru turnarea filmului: „Sanda, mereu surprinzătoare”. Motivul declarat al producătorului-procuror Lele este lesne de înțeles: să nu scape din greșeală unul din însoțitorii lui Panait vreo probă pe plantația domestică, iar celălalt s-o depisteze ca din întâmplare; din acest motiv, Lele a luat încă o măsură preventivă cu cheia de la intrare: a încuiat ușa platorului de filmare, să nu mai iasă niciunul cu golul și să revină cu plinul de la Ovidius Păun, aflat în așteptare în mașina de-afară“.
https://noradamian.wordpress.com/2012/04/03/cazul-panait-standard-de-lucru-in-%E2%80%9Ecooperativa-avantul2/
Ai mare dreptate si cand scrii:
“Știu cine e Kovesi de pe vremea când se mătrăseau dosarele Jimbolia, mineriadele șamd – doar e fiica lui tac-su, fost consilier de-al lui Iliescu. Este nevoie de ea să facă muncile lui Hercules în grajdurile lui Augias. Că-i mai scapă lopata și târnul și pe unde are interese personale, asta este o altă poveste – are acest drept la munca care a fost chemata să o îndeplinească. Asta nu o face erou, ci om. O calitate pe care mulți cu handicap moral au cam uitat-o“.
Sare'n Ochi25/02/2015 at 11:05
ei, ajung oamenii sa se mai cunoasca si mai tarziu…
(sincer, uitasem de Ovidius Paun ca nume, nu ca prezenta)
Sare'n Ochi25/02/2015 at 11:02
lumea nu ma crede, dar tot timpul sunt sincer 😉
Cetatean25/02/2015 at 12:03
eu te cred 😆
Cetatean25/02/2015 at 08:57
buna dimineata, mircea 🙂
Da, si-a dat cu stangul in dreptul, e si pararea mea. Problema lui Traian Basescu este ca vrea sa fie tot el interpretul oficial al propriilor sale actiuni prezidentiale.
Le-a facut cum le-a facut, a fost un Presedinte extrem de bun in unele aspecte, asa si asa in altele si uneori foarte prost in alte chestiuni. Asta-i viata.
Or, el vrea sa arate ca a fost bun peste tot. Lasa, frate, lumea te-a iubit, te-a ales de doua ori, te-a sustinut la doua suspendari, nu mai cere acum oamenilor sa ti-o inghita si pe Udrea. Ajunge!
mircea25/02/2015 at 09:03
cateva replici bine tintite,ponta nu ciocneste de pasti oua rosii la palatul victoria,lingai de clanta ,o chestiune f. interesanta cu dosarul lui coldea(de murea cristoiu in platou) etc si cam atat.In rest e exact asa cum spui si tu. 🙁
Cetatean25/02/2015 at 09:07
Da, aia cu demiterea lui Coldea a fost tare de tot! E drept ca ingenioasa interpretarea lui Tb la lege si la posibilitatile de demitere, insa informatia a fost tare!
Cetatean25/02/2015 at 09:01
In opinia mea, nu Basescu este subiectl cald de ieri, ci discursul Liviei Stanciu, absolut exceptional!
Ganditi-va daca ar fi vorbit asa Nicolae Popa sau Lidia Barbulescu, fosti Presedinti de ICCJ pusi de Ion Iliescu (aici trebuie evidentiat, intr-adevar, meritul lui TB, dar si fantasticul elan anti-coruptie al Presedintei ICCJ, despre care multi – inclusiv eu – s-au indoit la numire ca ar fi o decizie buna; nimic nu prevestea ca a urmat 😀 ).
“La Înalta Curte de Casaţie şi Justiţie, din anul 2003 fostul preşedinte Nicolae Popa, numit de ex-preşedintele Ion Iliescu, a instituit plata indemnizaţiilor de conducere chiar şi după ce beneficiarii nu mai deţineau astfel de funcţii.
„Tupeul şefilor Înaltei Curţi de sub patronajul ex-preşedintelui Ion Iliescu şi al ex-premierului Adrian Năstase era fără margini. Şi-au permis să dea un ordin prin care să încaseze toată viaţa o indemnizaţie chiar dacă nu mai munceau pentru ea. Mai mult, când ieşeau la pensie, suma intra în calcul pentru că atunci pentru judecători regula era să încaseze 80% din ultimul venit lunar”, ne-a declarat un magistrat care a promovat de curând la Înalta Curte”.
“Lidia Bărbulescu a beneficiat de plata acestei indemnizaţii „ilegale” în perioada 16.09.2010-01.02.2012. Au mai beneficiat de indemnizaţii de conducere până la pensionare (când a intrat în baza de calcul) magistraţii: Ruxandra Neagu, în perioada 22.11.2003-01.11.2006; Dragoş Antoniu Ioan Bărcănescu în perioada 01.05.2005-16.12.2010; Gabriel Ionescu în perioada 15.12.2004-01.10.2011; Anton Pandrea în perioada 04.08.2011-01.10.2011; Florin Costiniu în perioada 01.04.2010-12.04.2010. Lista magistraţilor şi perioadele în care au beneficiat de indemnizaţii ne-au fost furnizate de biroul de presă al ICCJ.
Menţionăm că beneficiarii Florin Costiniu şi Anton Pandrea s-au pensionat după ce au fost acuzaţi de corupţie, fiind puşi sub învinuire de DNA. Mai amintim că venitul lunar al unui judecător la Înalta Curte depăşeşte 10.000 de lei, aceştia fiind printre cei mai bine plătiţi bugetari“.
mircea25/02/2015 at 09:16
sa tot fii magistrat iliescian
mama lor de puslamale !
Cetatean25/02/2015 at 09:23
adevarat! Noroc ca li s-a infundat, insa dupa ce s-au adapat destul 🙁
Personal, atat eu cat si @Bascaliosul am avut indoieli cu privire la Livia Stanciu, insa le-am depasit (amandoi) 🙂
mar25/02/2015 at 09:24
cu bune si rele trebuie sa recunoastem din nou 🙂 ca TB le-a facut agenda/stricat horoscopul multora. In plus a mai dat si din casa. Daca se tempereaza poate face cat o opozitie, inexistenta si ineficienta in acest moment.
Cetatean25/02/2015 at 09:27
buna, mar! 🙂 cu adevarat! Putina temperare nu ii strica, si inca si mai putin sentimentalism! 🙂 in rest, omul poate fi foarte bun, ca pe vremuri, daca nu se bate cu propriile arme!
intamplator25/02/2015 at 09:51
Romania si trecerea la euro in 2019=baba si mitraliera
nu ca eu unul n-as vrea,dar la nivelul de productivitate existent acum in economia romaneasca ar fi dezastru
si productivitatea este care este in conditiile in care un angajat roman “sta”la lucru mai mult decat media EU
atat timp cat nu ai infrastructura nici nu se poate vorbi de cresterea productivitatii
atat timp cat birocratia este infioratoare nu se poate trece la euro
problema birocratiei nu e ca exista ci modul in care este inteleasa!oriunde mergi in zona euro,orice birocrat te lamureste cu ce ai de facut in 5 minute-daca esti mai greu de cap
un exemplu:mergeti cu o problema de taxare la trei administratii fiscal si primiti trei raspunsuri diferite “de clarificare”
altul:respectarea termenului limita de raspuns este exceptia si nu regula
toate astea il fac pe “angajatul “roman sa nu fie productiv,sa fie nervos , derutat si niciodata sigur ca respecta legislatia
si de aici consecintele
intamplator25/02/2015 at 09:53
n-am urmarit interviul dl basescu,dar din ce am citit am inteles doua lucruri
a. elena udrea e “fata mare”
b. dl basescu I-ar surade sa fie prim ministru
intamplator25/02/2015 at 09:57
de ce eu-filmul
l-am vazut in noiembrie la MTR
filmul nu este despre “panait” sau “lele”
filmul este despre SISTEM!!!!
un sistem in care daca nu esti “conectat”si “nu te supui” nu ai nici o sansa de reusita
este,pana la urma,cauza pentru care milioane de romani au emigrat!
Cetatean25/02/2015 at 10:05
buna dimineata! 🙂 Da, Elena Udrea e fata mare in politica si marmota invelea ciocolata. Mai ales cu bani iliegali!
“Elena Udrea la Inalta Curte: Stiam ca Dorin Cocos finanta campaniile PDL-ului. Asa se finanteaza campaniile electorale, intrebati-i pe domnul Ponta, pe domnul Iohannis”.
Cat despre Romania si euro, eu cred ca zona euro e definitiv inchisa, ba mai mult, unii vor fi dati afara din ea. Cu cat mai repede, cu atat mai bine!
mac gregor25/02/2015 at 12:39
Cateva lucruri despre vizita lui Klaus Iohannis la Chişinău:
1. Vizita a început cu intonarea imnurilor naţionale ale celor două ţări: “Deşteaptă-te române”, respectiv “Dragostea din Tei”
2 Iohannis dă peste nas Moldovei: România are prioritate în eventualitatea unei invazii ruse
3 Cei doi presedinti l-au injurat o ora intreaga pe Hitler: a inceput un razboi si nu l-a terminat
4 Sfarsitul vizitei a fost un real succes! Iohannis a dinamitat podul de peste Prut, tăindu-le moldovenilor accesul spre România
mac gregor25/02/2015 at 12:45
sursa: TNR 🙂
zigzag25/02/2015 at 13:19
http://anticoruptie.hotnews.ro/stiri-anticoruptie-19479361-elena-udrea-stiam-dorin-cocos-finanta-campaniile-pdl-ului.htm
individa chiar vrea sa l auda pe Blaga vorbind :))
brindusafrunza25/02/2015 at 14:01
despre ce? despre Jimbolia land of choice sau salile de sport din comune?
zigzag25/02/2015 at 14:17
Nu ma provoca ca te trimit la dl Ostahie sa ti spuna dansul cum sta treaba cu niste campanii 😀 😛
brindusafrunza25/02/2015 at 14:39
pacat ca don Culita s-a dus si dumnealui stia multe! Pe mine nu ma intereseaza afacerea Altex, Ziggie, cu certitudine stiu versurile ipocrite: “Votul NU este de vanzare”. Cei care primesc mita electorala risca pana la 5 ani de inchisoare! da aia cu bani negri care au sponsozat de la dreapta la stanga si vitaversa, mai pun de un denunt de o scriere si fiind buni ciripitori au sansa sa scape!
zigzag25/02/2015 at 14:46
don Culita s a dus . a ramas insa securistul Corduneanu ( cel care il ‘consilia ” ) . nu e vorba de afacerea altx .dl O a avut o tentativa de a candida din partea pd si s a retras la timp dupa ce a vazut despre ce e vorba .
brindusafrunza25/02/2015 at 14:59
pute sa incerce la psd sau unpr ca e concordie in giudetu Neamt! 🙂
Cedric25/02/2015 at 13:21
De ce oare s-a amanat plenul pt. aprobarea numirii lui Hellvig? Era programat azi, cu promisiuni din partea tuturor ca il vor vota dar, surpriza, PSD n-avea cvorum si au amanat sedinta pe saptamana viitoare!
Ii fac figura lui Iohannis sau pretind ceva la schimb?
Cetatean25/02/2015 at 13:39
salut, Cedric 🙂 Pentru ca inca se negociaza, ca totdeauna! Inca nu stim ce!
http://politeia.org.ro/editoriale/pozitia-comunitatii-politeia-partidele-ingroapa-iarasi-diaspora-necesitatea-interventiei-presedintelui-klaus-iohannis/35719/
zigzag25/02/2015 at 13:56
poate il aduca inapoi pe reformatorul georgica , ala pus de tanti udrea sef la sri 😉
brindusafrunza25/02/2015 at 14:00
“Domnul Cocoş nu a adus niciun ban la partid. Cine a cotizat e pe lista oficială, se taie chitanţă cum spun regulile întotdeauna”, a precizat Blaga pt Mediafax.
Uite, ca nu-l cred nici pe Blaga, nici pe fostul presedinte care a dat un raspuns mai voalat” cu chitanta, cu chitanta, dar…:) nu exclud”!
Si o cred pe Nutzica! Numai ca de abia acum vorbeste ( cand ii arde rugul ! ) cum se finanteaza underground partidele politice!
zigzag25/02/2015 at 14:03
ai dreptate . dar de ce nu spune matraguna cati bani a bagat don cocos in campania lui ponta de la tg jiu ? sa i spun yo ? ma cearta lumea apoi 😉
Cetatean25/02/2015 at 14:25
salut! Asta cu chitanta e praf in ochi, cata vreme exista o droaie de bani negri care circula fara chitanta si toata lumea stie!
brindusafrunza25/02/2015 at 14:57
normal ca e sfruntarea bunului simt!
« Pozitia Comunitatii Politeia: partidele ingroapa iarasi Diaspora! Necesitatea interventiei Presedintelui Klaus Iohannis
Adevaratul reformator al “dreptei” romanesti ? »

References: ICCJ 
 ICCJ 
 ICCJ 
 CCR 
 ICCJ 
 ICCJ